
AVIZ
asupra proiectului de Lege pentru completarea art.139 din Legea nr.53/2003-Codul Muncii
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanţe şi bănci a fost sesizată, spre dezbatere şi avizare, cu proiectul de Lege pentru completarea art.139 din Legea nr.53/2003-Codul Muncii.
Senatul, în calitate de primă Cameră sesizată, a adoptat proiectul de Lege în şedinţa din 11 martie 2019.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este  Cameră decizională.

Potrivit dispoziţiilor art. 61 din Regulamentul Camerei Deputaţilor, republicat, Comisia a dezbătut inițiativa legislativă menţionată mai sus, în şedinţa din  13 mai 2019.
Membrii Comisiei au examinat iniţiativa legislativă supusă avizării, expunerea de motive, avizul Consiliului Legislativ, avizul Consiliului Economic şi Social şi punctul de vedere al Guvernului.
În urma dezbaterilor, deputații prezenți la lucrări au hotărât, cu unanimitate de voturi, întocmirea unui aviz favorabil, cu un amendament admis, care se regăseşte în Anexă.

	PREŞEDINTE,

Sorin LAZĂR


                                                                                                                                                          Consultant
                                                                                                                                                          Delia Beatrice Cojocaru
                                                                                                        Anexă
AMENDAMENTE ADMISE

În urma examinării, Comisia avizează favorabil proiectului de lege cu următoarele amendamente:
	Nr. crt.
	Text Senat
	Text propus de comisie

(autorul amendamentului admis)
	Motivare 

	1.
	Lege pentru completarea art. 139 din Legea nr. 53/2003 – Codul Muncii
	Nemodificat
	

	2.
	Articol unic.- La articolul 139 din Legea nr. 53/2003 – Codul Muncii, republicată în Monitorul Oficial al României, Partea I, nr. 345 din 18 mai 2011, cu modificările şi completările ulterioare, după alineatul (3) se introduce un nou alineat, alin. (4), cu următorul cuprins:

ˮ(4) Până la data de 15 ianuarie a fiecărui an, Guvernul stabileşte, prin hotărâre a Guvernului, zilele de muncă pentru care se acordă zile libere, care preced şi care succed sărbătorile legale, respectiv zilele în care se recuperează acestea.ˮ
	Articol unic.- La articolul 139 din Legea nr. 53/2003 – Codul Muncii, republicată în Monitorul Oficial al României, Partea I, nr. 345 din 18 mai 2011, cu modificările şi completările ulterioare, după alineatul (3) se introduc două noi alineate, alin. (4) – (5), cu următorul cuprins:

ˮ(4) Până la data de 15 ianuarie a fiecărui an, Guvernul stabileşte, prin hotărâre a Guvernului, zilele de muncă pentru care se acordă zile libere, care preced şi/sau care succed sărbătorile legale, respectiv zilele în care se recuperează acestea.ˮ

(5) În caz de forţă majoră Guvernul poate modifica Hotărârea de Guvern prevăzută la alin. (4).
Autor: Erdei-Dolóczki István, deputat UDMR
	


